Návrh Rozhodnutie Spoločného Výboru EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd - Návrh spoločného stanoviska Komisie /* SEK/2005/1236 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 10.10.2005 SEK(2005) 1236 v konečnom znení . Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd .. - Návrh spoločného stanoviska Komisie -(predložený Komisiou) ODÔVODNENIE 1. Protokol 31 k Dohode o EHP obsahuje osobitné ustanovenia o spolupráci Spoločenstva so štátmi EZVO, ktoré sú členmi EHP, v oblasti mimo štyroch slobôd. 2. Cieľom pripojeného návrhu rozhodnutia Spoločného výboru EHP, ktorým sa do dohody začleňuje rozhodnutie Európskeho parlamentu a Rady č. 854/2005/ES z 11. mája 2005, je upraviť protokol 31, aby sa zavedením viacročného programu Spoločenstva na podporu bezpečnejšieho používania internetu a nových online technológií rozšírila spolupráca v oblasti informačnej spoločnosti. Štáty, ktoré sú členmi EZVO, sa zúčastňujú na projektoch a činnostiach viacročného programu s účinnosťou od 1. januára 2005. 3. Článok 1 ods. 3 písm. b) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada na základe návrhu Komisie ustanoví stanovisko Spoločenstva pre takéto rozhodnutia. 4. Návrh rozhodnutia Spoločného výboru EHP sa predkladá na schválenie Radou. Následne Komisia pri najbližšej možnej príležitosti predloží stanovisko Spoločenstva v rámci Spoločného výboru EHP. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98, keďže: 1. Protokol 31 k dohode bol zmenený a doplnený rozhodnutím Spoločného výboru EHP č. …/... z ...[1]. 2. Je vhodné rozšíriť spoluprácu zmluvných strán dohody s cieľom zahrnúť rozhodnutie Európskeho parlamentu a Rady č. 854/2005/ES z 11. mája 2005 zakladajúce viacročný program Spoločenstva na podporu bezpečnejšieho používania internetu a nových online technológií[2]. 3. Protokol 31 k dohode by sa preto mal zmeniť a doplniť, aby sa táto rozšírená spolupráca mohla uskutočňovať s účinnosťou od 1. januára 2005, ROZHODOLA TAKTO: Článok 1 Do článku 2 ods. 5 protokolu 31 k dohode sa dopĺňa táto zarážka: „- 32005 D 0854 : rozhodnutie Európskeho parlamentu a Rady č. 854/2005/ES z 11. mája 2005 zakladajúce viacročný program Spoločenstva na podporu bezpečnejšieho používania internetu a nových online technológií (Ú. v. EÚ L 149, 11. 6. 2005, s. 1).“ Článok 2 Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody *. Uplatňuje sa od 1. januára 2005. Článok 3 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli […] Za Spoločný výbor EHP predseda tajomníci Spoločného výboru EHP [1] Ú. v. EÚ C […], […], s. […]. [2] Ú. v. EÚ L 149, 11.6.2005, s. 1. * [Nie sú uvedené žiadne ústavné požiadavky.] [Sú uvedené ústavné požiadavky.]